**Ministru kabineta noteikumu projekta „Grozījumi Ministru kabineta 2013.gada 22.oktobra noteikumos Nr.1174 „Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda programmas „Pētniecība un stipendijas” īstenošanas kārtība un divpusējās sadarbības fonda sagatavošanas vizīšu projektu iesniegumu atklāta konkursa nolikums””** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 22.oktobra noteikumos Nr.1174 „Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda programmas „Pētniecība un stipendijas” īstenošanas kārtība un divpusējās sadarbības fonda sagatavošanas vizīšu projektu iesniegumu atklāta konkursa nolikums”” (turpmāk – noteikumu projekts) ir izstrādāts saskaņā ar Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības likuma 9.panta pirmo daļu un 15.panta 5., 6. un 7.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 22.oktobra noteikumi Nr.1174 „Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda programmas „Pētniecība un stipendijas” īstenošanas kārtība un divpusējās sadarbības fonda sagatavošanas vizīšu projektu iesniegumu atklāta konkursa nolikums” (turpmāk – MK noteikumi Nr.1174) nosaka programmas LV05 „Pētniecība un stipendijas” (turpmāk – programma) īstenošanas kārtību. Tāpat MK noteikumi Nr.1174 nosaka programmas apsaimniekotāju un aģentūru kompetences sadalījumu un sadarbības kārtību starp šīm institūcijām, programmas apsaimniekotāja un aģentūras funkcionālās padotības formu, programmas apsaimniekotāja un programmas donorvalsts partnera sadarbības kārtību, kā arī programmas divpusējās sadarbības fonda sagatavošanas vizīšu projektu iesniegumu atklāta konkursa nolikumu, kurā ietverti vērtēšanas kritēriji un prasības projekta iesnieguma iesniedzējam.Programmā plānotas divas aktivitātes: 1. Stipendijas aktivitāte;
2. Pētniecības aktivitāte.

Pirms abu aktivitāšu uzsākšanas divpusējās sadarbības fonda ietvaros paredzēts īstenot sagatavošanas vizītes, lai sniegtu atbalstu potenciālajiem projektu iesniedzējiem minētajās programmas aktivitātēs.Sagatavošanas vizītēm Pētniecības aktivitātē un Stipendiju aktivitātē kopā ir pieejams finansējums 73 470 *euro*. 2013.gadā tika izsludināts konkurss, kura ietvaros tika apstiprināts 41 projekts (Pētniecības aktivitātē – 36 projekti, Stipendiju aktivitātē – 5 projekti) par kopējo summu 37 975 *euro*, faktiski izmaksāts finansējuma saņēmējiem – 34 786, 70 *euro*. Projekti tika īstenoti 2014.gada janvārī – februārī. Ņemot vērā nelielo projektu skaitu, kas tika apstiprināti Stipendiju aktivitātē, ievērojot, ka pēc pirmās atlases sagatavošanas vizītēm ir pieejams finansējums 38 683,3 *euro* apmērā, kā arī to, ka tiek plānots, ka Stipendiju aktivitātes īstenošanas atlase tiks uzsākta 2014.gada septembrī, ir nepieciešams organizēt papildus vizītes projektu sagatavošanai atbilstoši MK noteikumu Nr.1174 26.punktā noteiktajam, t.i., organizējot iesniegumu atlases papildkārtu. Lai nodrošinātu, ka projektu iesniegumi tiktu sagatavoti pienācīgā kvalitātē un apstiprināto projektu iesniegumu skaits nodrošinātu visa sagatavošanās vizīšu īstenošanai pieejamā finansējuma apguvi, nepieciešams noteikt garāku projektu iesniegumu iesniegšanas termiņu, t.i., MK noteikumu Nr.1174 26.punktā noteikto projektu iesniegumu iesniegšanas termiņu nepieciešams noteikt astoņas nedēļas. 2014.gada 12.jūnija sanāksmē starp Izglītības un zinātnes ministriju un Eiropas Ekonomikas zonas un Norvēģijas finanšu instrumentu vadošo iestādi tika panākta vienošanās par to, ka programmas aktivitātē „Stipendijas” tiks rīkots tikai viens konkurss par visu pieejamo programmas līdzfinansējumu – 1 045 037 euro. Atbilstoši nepieciešams precizēt MK noteikumu Nr.1174 7.2.apakšpunktu.MK noteikumu Nr.1174 14.9.apakšpunkts paredz, ka programmas apsaimniekotāja un aģentūras attiecināmās administratīvajās izmaksās ietilpst arī tehniskā aprīkojuma iegādes un uzstādīšanas izmaksas. Atbilstoši noteikumu par Norvēģijas finanšu instrumenta ieviešanu 2009.-2014.gadā (noteikumus pieņēmusi Norvēģijas Ārlietu Ministrija saskaņā ar Norvēģijas Karalistes un Eiropas Savienības līguma par Norvēģijas finanšu instrumentu 2009.-2014.gadam 8.8.pantu 2011.gada 11.februārī) 7.nodaļai, Eiropas Ekonomikas zonas finanšu instrumenta un Norvēģijas finanšu instrumenta programmu ietvaros attiecināmas tikai tehniskā aprīkojuma nolietojuma izmaksas. Ņemot vērā, ka, atbilstoši Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības likuma 1.panta 5.punktam, šie noteikumi ir viens no tiesiskajiem pamatiem minētā finanšu instrumenta ieviešanai, MK noteikumu Nr. 1174 14.9.apakšpunkts ir precizējams.Atbilstoši MK noteikumiem Nr. 1174 kā viens no programmas aktivitātes „Stipendijas” projektu iesniedzēju un partneru atbilstības kritērijiem ir noteikts derīga Eiropas Komisijas piešķirta *Erasmus* Universitātes harta. *Erasmus* Universitātes harta tiek piešķirta uz vienu vai diviem gadiem, vai uz visu Mūžizglītības programmas periodu (2007.-2013.gads). Kopš 2014.gada janvāra, pamatojoties uz Eiropas Parlamenta un Padomes 2013.gada 11.decembra Regulu (ES) Nr.1288/2013, ar ko izveido Savienības programmu izglītības, apmācības, jaunatnes un sporta jomā *Erasmus+* un atceļ Lēmumus Nr.1719/2006/EK, Nr.1720/2006/EK un Nr.1298/2008/EK, augstākās izglītības iestādēm tiek izsniegtas *Erasmus* Augstākās izglītības hartas. Ņemot vērā iepriekš minēto, ir jāaktualizē MK noteikumu Nr.1174 29.2.apakšpunkts, 30.2.apakšpunkts, 1., 2. un 3.pielikums. Tāpat noteikumu projekts paredz arī precizēt MK noteikumu Nr.1174 1.pielikuma 1.4.apakšpunktu norādot nodokļu parādu kopsummas apmēru – 150 *euro*, ņemot vērā likumā Par nodokļiem un nodevām noteikto publicējamo nodokļu parādu kopsummas apmēru. |
| 3. | Projekta izstrādē iesaistītās institūcijas | Noteikumu projektu ir izstrādājusi Izglītības un zinātnes ministrija sadarbībā ar Valsts izglītības attīstības aģentūru. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas un donorvalstu (Īslande, Lihtenšteina, Norvēģija) valsts un privātās augstākās izglītības institūcijas (tajā skaitā koledžas) un Zinātnisko institūciju reģistrā reģistrētas Latvijas zinātniskās institūcijas to nesaimniecisko darbību ietvaros.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētais tiesiskais regulējums sekmēs Latvijas Nacionālajā attīstības plānā 2014.-2020.gadam noteiktā rādītāja „Ieguldījumi pētniecībā un attīstībā % no IKP” sasniegšanu. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2014) gadu | izmaiņas, salīdzinot ar kārtējo (2014) gadu | izmaiņas, salīdzinot ar kārtējo (2014) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2014.gadā viss plānotais finansējums ir paredzēts Izglītības un zinātnes ministrijas valsts budžeta apakšprogrammā 71.06.00 „Eiropas Ekonomikas zonas un Norvēģijas finanšu instrumentu finansētās programmas īstenošana”. 2015.gadam plānotais finansējums ir iekļauts maksimāli pieejamo izdevumu apjomā Izglītības un zinātnes ministrijas valsts budžeta apakšprogrammai 71.06.00 „Eiropas Ekonomikas zonas un Norvēģijas finanšu instrumentu finansētās programmas īstenošana”.Projektu iesniegumu atlases papildkārtā apstiprināto projektu īstenošana plānota līdz 2014.gada 31.novembrim, līdz ar to tiek plānots, ka 2014.gadā tiks izmaksāti 30% no pieejamā finansējuma, savukārt 2015.gadā 1.ceturksnī – 70%, ievērojot MK noteikumu Nr.1174 54.punktā noteikto maksāšanas kārtību.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Nav |
| 3. | Cita informācija | Nav  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav |
| 2. | Citas starptautiskās saistības | Noteikumu projekts izstrādāts, lai nodrošinātu Norvēģijas Karalistes un Latvijas Republikas Saprašanās memoranda par Norvēģijas finanšu instrumenta ieviešanu 2009.-2014.gada periodā īstenošanu un Īslandes, Lihtenšteinas Firstistes, Norvēģijas Karalistes un Latvijas Republikas Saprašanās memoranda par Eiropas Ekonomikas zonas finanšu instrumenta ieviešanu 2009.-2014.gada periodā īstenošanu |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Noteikumu projekts šo jomu neskar |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1. Ar Ministru kabineta 2011.gada 29.marta noteikumiem Nr.252 apstiprinātā Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2009. – 2014.gadā B pielikums;
2. Ar Ministru kabineta 2011.gada 29.marta noteikumiem Nr.251 apstiprinātā Latvijas Republikas un Īslandes, Lihtenšteinas Firstistes un Norvēģijas Karalistes saprašanās memoranda par Eiropas Ekonomikas zonas finanšu instrumenta ieviešanu 2009. – 2014.gadā B pielikums.
 |
| A | B | C |
| Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2009. – 2014.gadā B pielikuma 3.punkta C apakšpunkts, kas paredz Norvēģijas finanšu instrumenta piešķīrumu aktivitātēm „Pētniecība un stipendijas” EUR 4,992,000 apmērā un nosaka, ka programmas apsaimniekotājs ir Izglītības un zinātnes ministrija, programmas partneri ir Norvēģijas Pētniecības padome un Augstākās izglītības Internacionalizācijas centrs. Programmai jāietver divi atsevišķi novirzieni: pētniecības sadarbība, kurai ir jāietver sociālās/humanitārās zinātnes, un stipendijas, uz kurām tiesības pretendēt būs studentiem no visiem augstākās izglītības līmeņiem un studiju programmām.  | Noteikumu projekta 1.punkts, 4.punkts, 5.punkts.  | Saistības tiek izpildītas daļēji. MK noteikumi Nr.1174 nosaka kārtību, kādā īsteno programmu, tai skaitā nosakot projektu iesniegumu vērtēšanas kritērijus, projektu atbilstības nosacījumus un citus nosacījumus divpusējās sadarbības fonda projektu sagatavošanas vizīšu projektu iesniegumu atlases kārtībai. Programmas aktivitātei „Pētniecība” ir atsevišķi Ministru kabineta noteikumi – 17.06.2014 Ministru kabineta noteikumi Nr.324 „Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" aktivitātes "Pētniecība" projektu iesniegumu atklāta konkursa nolikums” (turpmāk – MK noteikumi Nr.324), savukārt aktivitātei „Stipendijas” tiek gatavoti atsevišķi Ministru kabineta noteikumi par projektu iesniegumu atklātu atlasi.Noteikumu projekts precizē programmas apsaimniekotāja un aģentūras attiecināmās administratīvās izmaksas, un divpusējās sadarbības fonda projektu sagatavošanas projektu iesniegumu atlases kārtību.  |
| Latvijas Republikas un Īslandes, Lihtenšteinas Firstistes un Norvēģijas Karalistes saprašanās memoranda par Eiropas Ekonomikas zonas finanšu instrumenta ieviešanu 2009. – 2014.gadā B pielikuma 3.punkta D apakšpunkts, kas paredz Eiropas Ekonomikas zonas finanšu instrumenta piešķīrumu aktivitātei „Stipendijas” EUR 518 250 apmērā un nosaka, ka programmas apsaimniekotājs ir Izglītības un zinātnes ministrija, programmas partneris ir Augstākās izglītības internacionalizācijas centrs. Programmas mērķis ir nodrošināt stipendijas studentiem visos līmeņos un studiju programmās. | Noteikumu projekta 1.punkts, 4.punkts, 5.punkts. | Saistības tiek izpildītas daļēji. MK noteikumi Nr.1174 nosaka kārtību, kādā īsteno programmu, tai skaitā nosakot projektu iesniegumu vērtēšanas kritērijus, projektu atbilstības nosacījumus un citus nosacījumus divpusējās sadarbības fonda projektu sagatavošanas vizīšu projektu iesniegumu atlases kārtībai. Programmas aktivitātei „Pētniecība” ir apstiprināti atsevišķi noteikumi - MK noteikumi Nr.324, –savukārt aktivitātei „Stipendijas” tiek gatavoti atsevišķi Ministru kabineta noteikumi par projektu iesniegumu atklātu atlasi.Noteikumu projekts precizē programmas apsaimniekotāja un aģentūras attiecināmās administratīvās izmaksas, un divpusējās sadarbības fonda projektu sagatavošanas projektu iesniegumu atlases kārtību.   |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, kas pilda programmas apsaimniekotāja funkcijas, un Valsts izglītības attīstības aģentūra, kas pilda aģentūras funkcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. |
| 3. | Cita informācija | Nav |

Vīzē:

Valsts sekretāre S.Liepiņa

Izglītības un zinātnes ministre I.Druviete

28.08.2014. 15:26

1793

D.Beļajeva

67047968, dace.belajeva@izm.gov.lv